**ОБЩИНСКА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 38/21 юли 2023 г.

от заседание на Общинска избирателна комисия Ловеч

 Днес, 21 юли 2023 г., от 12.15 ч в гр. Ловеч, ул. „Търговска”№ 22, се проведе заседание на Общинска избирателна комисия Ловеч. На заседанието присъстват членове на комисията както следва:

|  |  |
| --- | --- |
| ПРЕДСЕДАТЕЛ: | Валентина Стефанова Недялкова |
| ЗАМ.-ПРЕДСЕДАТЕЛ: | Стойо Иванов Ковачев |
| СЕКРЕТАР: | Петко Георгиев Петков |
| ЧЛЕНОВЕ: | Илица Тодорова Петрова |
|   | Йордан Василев Василев |
|  | Десислав Стефанов Гецов |
|  | Румен Петров Ралчев |
|   | Антоанета Дончева Борджиева |
|  | Таня Димитрова Георгиева |

 Присъстват 9 от общо 13 члена на Комисията. Отсъстват Алие Мутова Хасанова, Анна Дочева Михайлова, Филип Игнатов Филипов и Мариетка Енева Боджакова. Всички членове са уведомени по телефона. Публикувано е и съобщение на интернет страницата на ОИК Ловеч за датата и часа на заседанието, както и проект на дневен ред.

Присъстват повече от половината членове, поради което на основание чл. 85, ал. 3 от Изборния кодекс е налице необходимия кворум. Председателят откри заседанието на ОИК Ловеч.

Председателят оповести следния проект на дневен ред:

1. Разглеждане на писмо с вх. № 298/18.07.2023 г. от Петър Цолов – Председател на Общински съвет Ловеч с приложено заявление от Нели Веселинова Читинова;
2. Разни.

 Председателят подложи на гласуване така обявения проект на дневен ред. Бе проведено гласуване и с 9 гласа „За” (Валентина Стефанова Недялкова; Стойо Иванов Ковачев; Петко Георгиев Петков; Илица Тодорова Петрова; Йордан Василев Василев; Десислав Стефанов Гецов; Румен Петров Ралчев; Антоанета Дончева Борджиева; Таня Димитрова Георгиева) и 0 „Против” на основание чл. 87, ал. 1, т. 1 от Изборния кодекс, Общинска избирателна комисия Ловеч прие обявения дневен ред.

**Точка първа:**

Постъпило е писмо с вх. № 298/18.07.2023 г. от г-н Петър Цолов - Председател на Общински съвет Ловеч, с което уведомява ОИК Ловеч, че Нели Веселинова Читинова е представила заявление за прекратяване пълномощията й на общински съветник в Общински съвет Ловеч. Към писмото е приложено и заявление с вх. № ОС-358/18.07.2023 г. от г-жа Нели Читинова, в което се съдържа искане за прекратяване на пълномощията като общински съветник поради назначаване за Заместник областен управител на област Ловеч със Заповед № КВ-248/13.07.2023 г. на Министър председателя на Република България като посочва дата за прекратяването 01.08.2023 г. След като разгледа представените документи ОИК Ловеч установи, че Нели Веселинова Читинова е обявена за избрана за общински съветник с Решение № 189-МИ на ОИК Ловеч за избиране на общински съветници от 28.10.2019 г., както и съгласно чл. 30, ал. 1 от ЗМСМА са възникнали пълномощията й като общински съветник с полагането на клетвата по чл. 32, ал. 1 от ЗМСМА.

Представена е Заповед № КВ-248 от 13.07.2023 г. на Николай Денков – Министър председател на РБългария, за назначаване на Нели Читинова за заместник областен управител на област Ловеч, считано от датата на стъпване в длъжност. Съгласно чл. 30, ал. 4, т. 4 от ЗМСМА пълномощията на общински съветник се прекратяват предсрочно при назначаването му за заместник областен управител. Това прекратяване на пълномощията настъпва по силата на закона, а ОИК Ловеч следва да констатира настъпването на този факт и да обяви за избран за общински съветник следващия в листата кандидат. В конкретния случай, назначаването на длъжността като конкретна дата е поставено в зависимост от датата на встъпване в длъжност на лицето. Съответно това следва да е датата, от която пълномощията да се считат и прекратени и съответно да възникне основание за обявяване за избран на следващия в листата кандидат. Поради изложеното следва да се укаже на заявителя – Нели Веселинова Читинова да представи документи, указващи конкретната дата за встъпване в длъжност като заместник областен управител и съответно прекратяване на пълномощията й като общински съветник.

Предложението бе подложено на гласуване. С 9 гласа „За” (Валентина Стефанова Недялкова; Стойо Иванов Ковачев; Петко Георгиев Петков; Илица Тодорова Петрова; Йордан Василев Василев; Десислав Стефанов Гецов; Румен Петров Ралчев; Антоанета Дончева Борджиева; Мариетка Енева Боджакова) и 0 „Против“ и на основание чл. 87, ал. 1, т. 24 във вр. с чл. 458, ал. 1 от Изборния кодекс във вр. с чл. 30, ал. 7 и ал. 4, т. 3 и 4 от Закона за местното самоуправление и местната администрация, Общинска избирателна комисия Ловеч

**Р Е Ш И :**

УКАЗВА на Нели Веселинова Читинова във връзка с подадено заявление вх. № ОС-358/18.07.2023 г. да представи доказателства за датата встъпването в длъжност като заместник областен управител на област Ловеч, от която дата същата се счита назначена съгласно Заповед № КВ-248 от 13.07.2023 г. на Николай Денков Министър председател на РБългария.

След изчерпване на дневния ред заседанието бе закрито в 12.40 часа.

ПРЕДСЕДАТЕЛ:

/Валентина Недялкова/

СЕКРЕТАР:

 /Петко Петков/